**Z Á P I  S  N I C A**

**z rokovania deviateho riadneho zasadnutia**

**obecného zastupiteľstva konaného dňa 2.9.2016**

***Prítomní* :** podľa prezenčnej listiny.

***Neprítomný*:** p. Minarik

 Rokovanie zvolal a viedol starosta obce.

 Do návrhovej komisie boli zvolení poslanci: Ing. Glankovič a p. Žula.

 Hlasovanie: za – 5, proti – 0, zdržal sa – 1, neprít. – 1.

 Za overovateľov zápisnice boli určení  poslanci p. Bednarčák a p. Bc. Lipiner.

 Rokovanie prebiehalo podľa programu, ktorý bol schválený.

Hlasovanie: za – 5, proti – 0, zdržal sa – 0, neprít. – 2.

**K bodu č. 1 :** **Úvod - privítanie.**

**K bodu č. 2 :** **Kontrola plnenia uznesení.**

* uznesenie č. 68/2008 – rigol Šmiga, Sedlák úloha trvá, Gabáni, Krajňák , úloha splnená.
* uznesenie č. 113 – úloha trvá, Markuš, Dvorščáková, Uhrín, Ivanecký 81, obecná parcela 420,Platková, Ličák, zmena projektu rigoly cesty Štreka,
* uznesenie č. 49 – úloha trvá, odmena Matúš Ivanecký,
* uznesenie č.53 – úloha splnená, hlavná kontrolórka obce,
* uznesenie č.54 – splnené, úprava rozpočtu pre rok 2016,
* uznesenie č.55 – splnené, traktorová kosačka bola zakúpená,
* uznesenie č.56 – splnené, VZNO č.32 o odpadoch,

Z pripomienok:

- deliaca stena v MŠ, úloha trvá,

- priepust pri trafostanici č.4, úloha trvá (vysoká cena)

- p. Šafranko napojil RD na kanalizáciu,

- úprava cesty ku ihrisku, úloha splnená,

- prostredný most, obec má projekt pre opravu mosta,

- preveriť výjazd hasičov, v poslednom období 7x zasahovali hasiči pri požiaroch sena a slamy na okolitých poliach.

OZ berie na vedomie informácie o kontrole plnenia uznesení.

**K bodu č. 3: Informácie o projektoch obce.**

**Základná škola:**

 V tomto roku sme urobili oplotenie z východnej strany a zateplili sme časť budovy. Pre budúci rok ostáva výmena vstupných dverí do bytu, výmena okien na schodišti a dokončiť zateplenie.

V tomto roku, ak to finančné možnosti dovolia, zakúpime niekoľko nových počítačov.

**Materská škola:**

 Dokončili sme zateplenie Materskej školy a úpravu fasády garáže. V budúcom roku bude potrebné vymeniť deliacu stenu a zhotoviť spevnenú plochu od brány po garáž.

**Cesta Štreka:**

 Obec z vlastných finančných prostriedkov nezvládne výstavbu kanalizácie. VVS a.s. Košice nepodporila výstavbu kanalizácie po etapách tak, ako to navrhli. Je vypísaná výzva na získanie finančných prostriedkov formou dotácie z environmentálneho fondu. Obec podá žiadosť o finančné prostriedky na rozšírenie kanalizácie. Kamenivo dosypávame priebežne pri vytvorení výmoľov.

**Úprava východného rigola:**

 Spodná časť je hotová, na vrchnú časť potrebujeme 35 000,- EUR a súhlas vlastníkov o vstup na ich pozemky. Vrchná časť je v celom profile ako otvorený rigol murovaný z kameniva. Obec podá žiadosť o dotáciu na dokončenie rigola, ak bude vypísaná výzva na tento účel..

**Zateplenie kultúrneho domu a výmena okien:**

 Obec podá žiadosť o nenávratný finančný príspevok na zateplenie kultúrneho domu a výmenu okien, ak takáto výzva bude vypísaná. Obec má potrebné stavebné povolenie pre túto stavbu.

**Vodovod a vodojem Zimná studňa:**

 Obec v súčasnosti s touto stavbou neuvažuje, ale musíme zastaviť realizáciu nových vodovodných prípojok na obecný vodovod z dôvodu naplnenia kapacitných možností. V súčasnosti máme viac ako 100 pripojených objektov.

**Úprava verejných priestranstiev:**

Firma CMR nenastúpila v dohodnutom termíne na úpravu priestoru pred Jednotou a pri cintoríne. Obecný úrad oslovil ďalších zhotoviteľov na predloženie cenových ponúk (p. Fedorová, p. Kočár, firmu Fejpol a CBA Sabinov). Jedinú ponuku zaslala firma Fejpol, ale je podstatne vyššia ako ponuka CMR. Podľa odborníkov z tejto oblasti na jar v roku 2017 budú ceny prijateľnejšie.

**-uznesenie č.57 - OZ schvaľuje úpravu cesty pri cintoríne za 1253,16 EUR podľa cenovej ponuky firmy Fejpol.**

**Hlasovanie - za: 6, proti: 0, zdržal sa: 0, neprít.: 1**

OZ berie na vedomie informácie o projektoch obce.

**K bodu č. 4 : Prerokovanie pošty**

 Riaditeľka MŠ predložila správu o výchovno-vzdelávacej činnosti, jej výsledkoch a podmienkach Materskej školy Kokošovce za školský rok 2015/2016. Poslanci OZ boli s touto správou oboznámení, ako aj o počte prijatých a neprijatých deťoch do Materskej školy Kokošovce pre školský rok 2016-2017.

 **Program rozvoja obce:**

**-uznesenie č.58 - OZ schvaľuje zámer spracovania plánu rozvoja obce na roky 2016-2023.**

**Hlasovanie - za: 6, proti: 0, zdržal sa: 0, neprít.: 1**

 Pán Imrich Krajňák, Kokošovce 60, požiadal o úpravu novovybudovanej šachty Východného rigola. Obec túto šachtu upraví v najbližšej dobe, a to kamenivom a betónom. Pán Krajňák požiadal o slovo a poslanci mu ho hlasovaním za 6, proti 0, zdržal sa 0, neprít.1, udelili a vybavili ho prednostne, aby nemusel čakať na celý priebeh rokovania. Poukázal aj na dosypanie zeminy, odvodnenie cesty, zhotovenie rigola cca 3m a vy spravenie šachty s mrežou.

 Poslanci OZ boli oboznámení s listami p. Lazora, p. Izdenczyho, p. Kobulnickej a p. Jurčišinovej o dokončení miestnej kanalizácie a náhrade škody. Obecný úrad na každý list odpovedal a podľa listu VVS a.s. Košice vyššie menovaní majú možnosť napojiť sa na jestvujúcu sieť tlakovou kanalizáciou, pričom VVS a.s. Košice im poskytne kalové čerpadlo bezplatne. Obec nenesie zodpovednosť za škodu uvedenú v týchto listoch.

 Pani Mitrovská, p. Gabaniová a p. Marcinová požiadali obecný úrad o zmenu a doplnenie územného plánu o zónu Kvartire.

**-uznesenie č.59 - OZ schvaľuje zmenu a doplnenie územného plánu obce o zónu Kvartire.**

**Hlasovanie - za: 6, proti: 0, zdržal sa: 0, neprít.: 1**

Obecný úrad osloví firmy zaoberajúce sa územnými plánmi na predloženie cenovej ponuky doplnenia o zónu Kvartire.

Obecný úrad preverí možnosť doplnenia územného plánu aj o iné vhodné lokality.

 Nespokojný občan Kokošoviec zaslal mestskému úradu Prešov anonymný list, v ktorom poukazuje na nelegálne (čierne) stavby v našej obci, ako aj na neprimerané správanie sa niektorých našich občanov. Stavby, ktoré boli v liste spomenuté majú stavebné povolenie, susedia na menovaných občanov nikdy nepodali sťažnosť. Anonym by sa mal za svoje nepravdivé obvinenia ospravedlniť a vymeniť svojho informátora.

 Cenové ponuky ATH-PO od p. Hudáka budú prerokované výborom DHZO Kokošovce a niektoré z nich využijeme. Obec v súčasnosti nemá preventivára požiarnej ochrany.

 Poslanci boli informovaní o vzdaní sa veliteľa a predsedu DHZO Matúša Ivaneckého, ako aj o jeho liste zaslanom okresnému výboru Dobrovoľnej požiarnej ochrany Prešov. OV DPO odpovedal, že všetky kompetencie sú na strane zakladateľa DHZO Kokošovce, t.j. na obci Kokošovce.

 O slovo požiadal Vladimír Ivanecký, Kokošovce 81, ako verejnosť. Poslanci mu ho v zmysle rokovacieho poriadku hlasovaním za 6, proti 0, zdržal sa 0, neprít. 1 udelili. Poukázal na to, že v obci sa šíria reči o tom, že jeho syn Matúš bol vylúčený z DHZ a že on je za sériou požiarov.

 Matúš Ivanecký sa vzdal svojich funkcií aj členstva v DHZO Kokošovce, z DHZO sme nikoho nevylúčili. Sériu požiarov naša DHZO zlikvidovala v niektorých prípadoch v spolupráci s DHZO Abranovce a profesionálnymi hasičmi z Prešova. Po pôvodcovi požiarov nebolo zahájené pátranie, nakoľko škody boli minimálne.

 Poslancom OZ bol predložený finančný výkaz o príjmoch, výdavkoch a finančných operáciách rozpočtu obce za I. polrok.

**K bodu číslo 5 :** **Interpelácie, návrhy poslancov, rôzne**

* osloviť vlastníka, správcu zarastených pozemkov pred lokalitou Kvartire a požiadať ho o ich vyčistenie,
* vyrovnať zámkovú dlažbu na chodníkoch v kritických miestach obce,
* orezať nalomené konáre stromov pri strednom moste,
* dôležité informácie podané obecným rozhlasom opakovať vo večerných hodinách,
* častejšie skontrolovať zamestnancov obce na požívanie alkoholu počas pracovnej doby,
* o slovo požiadal p. Skička, ako verejnosť, poslanci mu ho udelili hlasovaním za 6, proti 0, zdržal sa 0, neprít. 1. P. Skička požiadal o doplnenie obecného rozhlasu na novú ulicu cesta Štreka. Pripomenul, že obecný úrad má vo svojom archíve jeho list ako reakciu (odpoveď) na obvinenia p. Matúša Ivaneckého.

**K bodu číslo 6 :** **Informácie hlavnej kontrolórky**

 Hlavná kontrolórka obce poďakovala poslancom za dôveru pri jej zvolení, informovala ich o svojej činnosti a predložila návrh plánu kontrolnej činnosti na druhý polrok 2016.

**-uznesenie č.60 - OZ schvaľuje plán kontrolnej činnosti hlavnej kontrolórky obce na II. polrok 2016.**

**Hlasovanie - za: 6, proti: 0, zdržal sa: 0, neprít.: 1**

 **K bodu č. 7: Záver.**

 Keďže viac návrhov nebolo, starosta poďakoval za účasť a rokovanie ukončil.

 V Kokošovciach, dňa 6.9.2016

 Ing. Vincent Ivanecký v.r.

 starosta obce

 Overovatelia zápisnice:

p. Peter Bednarčák v.r.

Bc. Ľubomír Lipiner v.r.